Три областни центъра са увеличили през изминалата година броя на жителите си - Бургас - с 4292 души, Пловдив - с 58 души и София - с 3699 души. Това показва проверка на БТА на данните към 31 декември 2015 г. на Националния регистър на населените места. Според справката от общо 257 български града само 29 са увеличили броя на населението си през изминалата година.

В един български град населението за една година спрямо 31 декември 2014 г. е останало без промяна. Това е Рила в област Кюстендил, чието население към 31 декември м.г. не се е променило спрямо същата дата на предходната година и остава 2275 души. В останалите 227 града населението намалява с различен брой хора, показват данните.

Най-голямо е увеличението на населението в Бургас, най-малко - в Гурково

Според данните през 2015 г. най-голямото увеличение на населението е регистрирано в Бургас. Броят на жителите в крайморския град се е увеличил с 4292 души. С увеличението към 31 декември м.г. Бургас надхвърля 200 000 души и има 203 017 жители.

Стряскаща статистика: Стопихме се с още 48 000 души за година

Вторият областен град с увеличение на населението е столицата, която нараства с 3699 души и достига 1 231 981 население. Като увеличение на брой жители през миналата година столицата е втора в страната. Третият областен град, който увеличава жителите си през 2015 г., е Пловдив - с 58 души, с което населението му е вече 341 625 души.

Любопитно е, че в някои необластни градове, които увеличават населението си, нарастването е с големи стойности. Най-голямо увеличение на населението в необластен град, както и през предишната година, се отчита в Харманли, който за една година е нараснал с 1427 души. Населението в Несебър, както и през 2014 г., нараства с повече от 500 души и има 519 жители повече през 2015 г.

Увеличение на населението през 2015 г. има още в Свети Влас - с 233 души, Ардино - 161 души, Обзор - 139 души, Етрополе - 102 души, Кресна - 91 души, Созопол - 82 души, Грамада - 59 души, Бобошево - 39 души, Долна Баня - 37 души, Банско - 34 души, Черноморец - 30 души, Бяла (област Варна) и Средец - с по 28 души, Китен - 22 души, Суворово - 20 души, Сухиндол - 15 души, Съединение и Плиска - с по 13 души и Златарица - 12 души.

Видин, Враца, Плевен, Русе и Ямбол - обезлюдяват

С едноцифрен брой увеличение на населението са Ветово и Угърчин - по 9 души, Твърдица - 8 души, Садово - 4 души и Гурково - с 2 души.

В област Бургас най-много градове увеличават населението си

Градовете, в които се отчита увеличение на населението през 2015 г., са разположени в общо 16 области. Първенец в това отношение е област с административен център Бургас, в която има 20 града, и където са разположени 8 от градовете с увеличен брой жители. Това са областният център, Китен, Несебър, Обзор, Свети Влас, Созопол, Средец и Черноморец.

Три от градовете с повишаващ се брой жители са Пловдивска област - Пловдив, Садово и Съединение. В четири области населението си увеличават по два града. В област Благоевград това са Банско и Кресна, във област Варна - Бяла и Суворово, в област Велико Търново - Златарица и Сухиндол и в София-област - Долна Баня и Етрополе.

България изчезва след 165 години

Останалите десет града са Грамада (област Видин), Ардино (област Кърджали), Бобошево (Кюстендил), Угърчин (Ловеч), Ветово (Русе), Твърдица (Сливен), София (София-град), Гурково (Стара Загора), Харманли (Хасково) и Плиска (Шумен).

В останалите области няма градове, които да увеличават населението си през 2015 г.

Враца е изгубила най-много жители през 2015 г.

Данните показват, че от всички градове в страната най-много жители през 2015 г. губи Враца - 2367 души. За сравнение градът загуби най-много жители и през 2014 г. - 1254.

С повече от 1 000 жители намалява населението на още 12 областни града. Това са Плевен с минус 2350 души, Видин - минус 1732 души, Добрич - минус 1525 души, Монтана - минус 1521, Варна и Хасково намаляват с по 1483 души, Перник - минус 1423 души, Ямбол - минус 1337 души, Русе - минус 1290 души, Шумен - минус 1175, Сливен - минус 1170 и Габрово - минус 1053 души.

С 937 души през м.г. са намалели жителите на Пазарджик, а с 922 - на Стара Загора. Жителите на Кюстендил намаляват с 886 души, а на Силистра с 815 души. В Ловеч жителите намаляват със 750 души, в Благоевград - с 683 души, в Кърджали - с 637 души, в Търговище - с 543 души, в Смолян - с 533 души и в Разград - с 481 души. Най-малко население през 2015 г. от областните градове губи Велико Търново - минус 356 души.

Българите изчезват след 100 години?

При необластните градове с най-голямо намаление на населението е Димитровград - минус 1233 жители. Дупница намалява с 721 души, Свищов - с 676 души, Казанлък - с 627 души и Петрич - с 609 души.

От необластните градове най-малко жители губят Ахтопол (област Бургас) и Мелник (Благоевград) - по един жител, Искър (област Плевен) и Трън (Перник) - по шестима души, Върбица (Шумен), Каблешково (Бургас), Крън (Стара Загора) и Приморско (Бургас) - по седем жители, Куклен (Пловдив) - минус 8 жители и Божурище (София-област), Долни Дъбник (Плевен) и Мъглиж (Стара Загора), които намалят с по 9 души.

Най-малкият български областен град остава Смолян с население 28 591 души към 31 декември м.г. Асеновград пък остава най-големият необластен град - 49 510 души население. Четири български града са с жители под 1000 души. Това са Мелник с 208 жители, Маджарово - 601 жители, Плиска - 890 жители и Китен с 959 жители, сочат данните на Националния регистър на населените места.

Източник: БТА